JUMAL KÕNELEB
Tere, rõõm kohtuda!
Tere tulemast vaatama saadet "Jumal kõneleb".
Selle saate nimi ei ole selline selle pärast,
et alati, kui me räägime, räägib ka Jumal,
aga selle saate nimi on "Jumal kõneleb" selle pärast,
et Jumal kõneleb.
Ta tahab rääkida sinuga ka selle saate kaudu,
aga eelkõige oma Sõna kaudu.
Jumal on armastus
ja Jumal, kes on armastus, andis meile ühe selge käsu,
mille kaudu Ta räägib meile täna.
Üks selge ja sirgjooneline käsk, mille Jeesus meile andis.
See tänane saade ja teema, millest täna räägime, on nii vägevad.
Nii tore ja tähtis asi.
See on miski, mis on minu jaoks uus.
Imeline uus asi, mida olen võinud õppida.
Matteuse 22:35 on selline küsimus,
mida me kõik oleme arvatavasti küsinud.
Siin on kirjutatud nõnda:
"Ja üks seadusetundja nende seast küsis teda kiusates:
Õpetaja, milline käsk Seaduses on suurim?”
- Ta oli variser ja käsutundja.
Jeesus ilmus ja kõneles ja see mees imestas,
kes see õpetaja õieti on
ja millist käsku peab Jeesus tähtsaimaks,
sest käske oli ju palju.
Milline käsk on kõige tähtsam?
Kui Jeesus sellele küsimusele vastab, siis Ta vastab ikka korralikult.
Ta vastab sellele, mis on kõige tähtsam.
Jeesus vastas talle: Armasta Issandat, oma Jumalat,
kogu oma südamega ja kogu oma hingega
ja kogu oma mõistusega!
See ongi suurim ja esimene käsk."
Mitte nii, et armasta Jumalat, siis kui parajasti tuju tuleb,
vaid tee seda kogu südamest
ja kogu hingest ehk oma tahte ja mõtetega.
Samuti tundeelu ja kogu mõistusega.
Jumal peaks olema meile kõige kallim.
Aga on Ta?
See on nii imeline, sest minul tekib küll küsimus:
"Kas ma tõesti võin nii teha?"
Kas ma päriselt võin armastada Teda kõige rohkem?
Kas ma võin armastada Teda rohkem kui oma muresid?
Kas ma võin armastada Teda rohkem kui oma vajadusi ja vaevu?
Kas ma võin armastada Teda rohkem kui oma hirme?
Rohkem kui oma haigusi?
Kas võin armastada Teda rohkem kui oma peret?
Rohkem kui oma lapsi ja rohkem kui Agape Keskust?
Kas võin armastada Teda rohkem kui oma töökohustusi?
Rohkem kui pakilisi, kiireloomulisi asju?
Nii palju on ju seda, mida peaksin tegema.
Peaksin tegema mitmeid asju, olema nii tragi ja tegema üht ja teist.
Aga siin ütleb Issand, et ma võin esmalt armastada Teda
kogu oma südamest, hingest ja kogu ma mõistusega.
See on suurim ja esimene käsk.
Kui see jõuaks meile kohale,
et meil on Kõigekõrgeima Jumala ametlik luba
ja täielik volitus armastada Teda kõigepealt.
Pealegi armastada Teda kõigega, mis mul on.
Kogu oma eluga.
Kogu hingest ja kogu mõistusega.
Ssoovin, et saaksid sellele täna pihta, sest see on suurepärane!
See on nii vabastav, imeline ja rõõmustav
omada võimalust pidada Teda esikohal.
See on imeline reaktsioon. - On see?
Tõesti imeline reaktsioon,
sest nii paljud mõtlevad seda kirjakohta lugedes,
et see on mingi lisakohustus armastada Jumalat kogu südamest.
"Ma pean armastama Teda kogu hingest ja kogu mõistusega.
Ma ei armasta Teda nii palju, ma olen vilets ega suuda seda.!
Nii saab sellest üksnes võimatu koorem.
- Kui kohutav!
Kui sa aga vaatad seda teise külje pealt,
et see annab mulle ametliku loa armastada Jeesust kogu südamest;
see annab mulle ametliku loa anda Talle aega ja kõik enesest.
Anda kõik sellele, kes on mulle kõik kõiges.
- Milline luksus! - Kui imeline!
Kui külluslik!
Milline jumalik käsk.
See oligi asja algne mõte - meid loodi sõltuvaks Jumalast.
Kui Aadam ja Eeva kaotasid osaduse Jumalaga,
oli see tohutult valus,
sest nad kaotasid osaduse armastusega.
Aga see armastus on nüüd tagasi
ja sa võid seda nautida ning elada Temas.
Sa võid Teda vajada ja olla Tema lähedal
täpselt nii palju nagu vajad.
Ma võin supelda ja ujuda armastuse jões.
Ma võin hõljuda selles, ma võin seda juua ja armastada Teda.
Kui ma annan endale selleks loa,
juhtub mu südames ja sisemuses midagi,
mida pole võimalik sõnades kirjeldada.
Miski mu sees loksub paika.
Mured, vaevad, hirm, stress,
kiirustamine ja kõik muu võib olla teisel kohal
ja armastus ehk Jumal ise - Jeesus võib olla esikohal mu elus.
See toob kaasa rõõmu ja hingamise, see toob kaasa turvatunde.
See toob kaasa rahu ja avab armastuse allika.
Kas kõik tohivad tõesti vajada selliselt Jumalat?
Kas me ei peaks hoopis teenima Teda ja evangeliseerima?
Kas me tohime tõesti vajada Teda?
Markuse evangeeliumis on räägitud sellest samast asjast.
Markuse 12:28 on öeldud nii:
"Ja üks juurdeastunud kirjatundjaist, kes oli kuulnud nende vaidlemist
ja teadis, et Jeesus oli neile hästi vastanud,
küsis temalt: Milline on kõige esimene käsk?”
Jeesus vastas: Esimene on:
Kuule, Iisrael..."
Kuule Joy, kuule Jan!
"...Issand, meie Jumal, on ainus Issand,
ja armasta Issandat, oma Jumalat,
kogu oma südamega ja kogu oma hingega
ja kogu oma mõistusega ja kogu oma jõuga!"
See kannab head vilja, sest Ta jätkab veel sedasi:
"Teine on see: Armasta oma ligimest nagu iseennast!
Mingit muud neist suuremat käsku ei ole.”
Seega ma võin vajada Tema armastust.
See on nii tähtis ja julgustav.
Mäletan,
kuidas kogesin esimest korda Jumala armastust,
hakates seejärel mõtlema, kas ma ikka tohin seda vajada?
Kas ma ikka tohin vajada Teda nii palju?
Mõtlesin, et peaksin ikka pigem ohverdama end ja saavutama midagi.
Peaksin evangeliseerima, tunnistama ja lugema Piiblit.
Mäletan, et nutsin seda lugedes, sest see oli nii imeline sõnum.
Ma tahtsin olla selles armastuse atmosfääris,
sest see mõjus mulle nii hästi.
Jumala Püha Vaim kõnetas mind ja ütles:
"Jan, see, et sa mind vajad, see on su jõuallikas.
See on su eluallikas."
Ja siis ma olin vaba. - Aamen.
Jumal on armastus, mitte meie.
Jeesus andis selle käsu
ja kui mõistame seda õigesti, siis see on vabastav käsk.
Ma tohin vajada Jumalat.
Me võime lugeda seda Jeesuse antud käsku ja mõelda:
"Miks Ta annab sellise käsu, mida ma ei suuda täita?"
Ega ei suudagi, sest 1. Johannese 4:19 on öeldud:
"Meie armastame, sest tema on meid enne armastanud."
Tema on armastus, mitte meie.
Kui me seda õigesti mõistame,
siis see tähendabki seda, et Ta tohib olla esikohal
ja me võime Teda vajada.
Ta võib olla mulle kõige tähtsam ja armastuse allikas igal päeval.
Ja ükskõik kui vana ma ka poleks - ma saan peagi 52-aastaseks,
siis ma armastan ja vajan Teda sama palju kui alguses.
See esimene armastus ei ole kuhugile kadunud.
See pole ka nii, et Ta on nüüd tähtsam kui varem.
Ma vajan Tema armastust sama palju kui alguses.
Ma vajan seda igal päeval
ja ka sina tohid seda vajada.
Sa võid januneda selle järele ja igatseda seda oma ellu.
See on selline asi, mis on palju tähtsam kui mõistame.
Paljud meist on nii haavatud ja katkised armastuse valdkonnas.
Paljud meist on juba väikesest peale saanud haavata armastuse osas.
Me oleme kuulnud nii palju karme sõnu ja süüdistusi,
kogenud tülisid ja isegi vägivalda,
nii et med süda on läinud lukku ja me oleme sunnitud end kaitsma.
Aga just selles valdkonnas soovib Jumal meid tervendada
ja vabastada me südamed uuesti armastama.
See, et ma võin armastada
kasvõi midagigi,
on tõeliselt oluline.
Kui ma ei oska ega suuda armastada iseennast,
ega õieti kedagi teistki,
siis Teda ma suudan armastada.
Jeesust ei ole raske armastada.
Isegi mina, kes ma ei oska ega tea, mis armastus üldse on
ja mu armastuse tunded on peidus,
siis Teda ma oskan siiski armastada.
Kui ma vaatan Ta peale, siis ma ei karda Teda armastada,
sest ma tean, mida Ta on minu eest teinud
ja et Temast voolab armu.
Ma tean, et Temast tulvab andestust.
Ma usun, et igaüks suudab armastada Jeesust.
Kui sa annad enesele loa armastada...
Anna endale vabadus ja luba täita Jumala käsku armastada.
Anna enesele luba armastada ja tunda armastuse tundeid.
- Luba endal seda välja öelda.
Lase armastusel kerkida Jeesuse poole.
Anna armastusele ruumi. Kasvõi õige pisut.
Ja üks imeline tamm avaneb mu südames
ja elu hakkab voolama, kui Teda armastan.
Siis aga levib see vaikselt nii mu enda kui teiste suunas.
Sellest saab alguse rõõmu ja armastuse jõgi,
mis on olnud peidetud, kinni kaetud ja takistatud.
See kõik algab sellest väikesest sammust,
et ma hakkan armastama.
- Ma võin seda teha. - Ma võin armastada.
Kas tead, mida sa võid teha salaja nagu mina teen?
Ma harjutan armastust, kuulutades seda jalutamas käies.
Piibel ütleb, et Jumal armastab mind sama palju nagu Jeesust.
Ma ütlen seda endale, isegi kui ma ei usu sellesse.
Ütlen: "Jumal armastab mind sama palju nagu Jeesust."
Piibel ütleb sedasi.
Jumal armastab mind sama palju kui Jeesust.
Ma kõnnin ja ütlen endale: Jumal armastab Joyd nagu Jeesust.
Ma harjutan seda ja see hakkab minema mu sisse.
Ma räägin sellest
ka oma esimeses raamatus "Jumal on armastus".
Jumal ilmutas mulle,
et see oli ka apostel Johannese saladus.
Miks apostel Johannes ütleb,
et tema on see, keda Jeesus armastab?
Mitte selle pärast, et ta oli teistest väärtuslikum.
Mitte selle pärast, et Jeesus armastas teda teistest rohkem.
Lihtsalt selle pärast, mis on kirjas Johannese 13:23
"Üks ta jüngritest, see, keda Jeesus armastas,
lebas einestades Jeesuse rinna najal." (Soomekeelne tõlge).
Jumal näitas mulle, et Johannes oli ainus,
kes läks Jeesuse kaissu.
Nagu Joy ütles - ta julges vajada Jeesuse armastust.
Me näeme Piiblist, et ta oli püüdnud olla julge,
oli püüdnud olla tark jünger ja kukkunud läbi mitmel korral.
Nüüd aga ei jaksanud ta enam üritada
ja ta lihtsalt läks Jeesuse rüppe.
Ta julges vajada Jeesuse armastust ja ligiolu
ning saigi kogeda seda.
Ta koges korraga kõikide murede, surve ja katsumuste keskel,
et Jeesus armastab teda.
"Jeesus armastab mind ega nõuagi minult täiuslikkust,
Ta lihtsalt armastab mind tingimusteta
puhta ja täiusliku armastusega.
Mind armastatakse minu enese pärast."
See üksainus kohtumine muutis kogu tema identiteedi.
Korraga ta polnud enam Johannes - endine kalamees või jünger,
vaid ta ütles end olevat see, keda Jeesus armastab.
Ta ei ponnistanud mitte midagi, vaid puges lihtsalt Jeesuse kaissu,
leides sealt täiusliku ja tingimusteta armastuse.
See kuulub ka sulle.
Jeesus ja Jumal on see täiuslik armastus,
mida sinagi igatsed.
See kuulub sulle.
Tahame julgustada sind - ära lase millelgi röövida seda.
Kui seda mõistad ja julged Teda otsida...
Kui julged armastada Jumalat, siis sa saad vabaks.
Su süda saab terveneda ja vabaneda.
Tema on armastus, mitte meie.
Luuka 10:25:
"Ja vaata, üks seadusetundja tõusis püsti Jeesust kiusama ja küsis:
Õpetaja, mis ma pean tegema, et pärida igavest elu?”
Aga Jeesus ütles talle:
Mis Seaduses on kirjutatud? Kuidas sa loed?”
Tema vastas: Armasta Issandat, oma Jumalat, kogu oma südamega
ja kogu oma hingega
ja kogu oma jõuga ja kogu oma mõistusega,
ning oma ligimest kui iseennast!”
Siis Jeesus ütles talle:
Sa oled õigesti vastanud, tee nii, ja sa elad!”
Tee nii ja sa elad!
See tähendab, et ma võin teha oma kõige kallimale ruumi.
Ma võin veeta Temaga aega.
Ma võin olla koos Temaga.
Võin Teda tundma õppida
ja uurida, mida Ta on öelnud ja teinud.
Ma võin pidada Teda esikohal.
Jeesus ütleb, et kui sa seda teed, siis saad ka elada.
Jumala armastuses on elu.
Selles on elu mõte, jõud, vabadus ja rõõm.
Armastuses peituvad kõik vaimuviljad.
Seal on kõik olemas.
Selle pärast Jeesus ütlebki,
et armastades teineteist me täidamegi seadust,
sest armastuses on kõik olemas.
Issand ütleb juba Vanas Testamendis, 5. Moosese 30:6:
"Ja Issand, su Jumal, lõikab ümber sinu südame..."
See toimus, kui võtsin Jeesuse vastu.
"...ja sinu järglaste südamed.
et sa armastaksid Issandat, oma Jumalat,
kõigest oma südamest ja kõigest oma hingest,
et sa võiksid elada."
Tahame täna anda Janiga Jeesuse nimel kõigile
taeva ning maa Loojalt lähtuva ametliku loa armastada.
See on Kõikvõimsa Jumala käsk ja selle kaudu tulev vabadus
armastada ja panna Teda esikohale.
Selle kaudu laseme armastusel, mis meil Tema vastu südameis on,
tulla esile.
- Oled sa memm või taat,
mees või naine,
tähtsal positsioonil või vähemtähtsal, laps või noor - kes tahes.
Me anname sulle praegu Jeesuse nimel loa armastada.
Armasta Issandat just nii palju, kui armastad
ja anna Talle just nii palju aega, kui soovid.
Marta ja Maarja loos
ütles Jeesus midagi Maarjale, kes istus Ta jalge ees,
kuigi oleks olnud nii palju muud tähtsat teha.
Me ütleme seda sama sulle:
Marta, Marta, sa muretsed ja vaevad ennast paljude asjadega,
aga tarvis on vaid üht."
Vaid üksainus asi on oluline.
"Maarja on ju valinud hea osa, mida ei võeta temalt ära.”
Kui valid Jeesuse ja annad Talle oma armastuse,
siis sa saad parima osa.
Sa saad tunda Tema armastust,
mida keegi ei saa sinult kunagi ära võtta.
Aamen.
Palvetame koos sinuga
Aitäh, Taevaisa, et Sina oled armastus.
Tänu, et Sina oled andnud meile käsu
ja me võime armastada Sind enam kui midagi muud.
Aitäh, Isa, et Sinu armastus tervendab täna südameid.
See tervendab, parandab ja vabastab.
See värskendab hingesid.
Aitäh, Isa,
et Sinu armastus on igavene.
Aitäh, et see ei muutu.
See püsib ega vea alt.
Aitäh, Isa.
Aitäh, Isa, selle imelise armastusejõe eest,
mis meid ümbritseb ja täidab.
Issand, Sina elad meie sees ja Sina oled armastus.
Me võime iga rakuga ja isegi iga kromosoomiga
hüpata Sinu armastusejõkke ning lasta Su armastusel täita meid.
Lasta Su armastusel värskendada ja ümbritseda meid.
Lasta sel olla me ümber nagu soe turvaline tekk.
Kogu selle maailma ja kõikide katsumuste keskel,
kõikide raskuste keskel,
katkise ja haavatud maailma keskel,
võime tänada, et saame astuda armastusse.
Me võime teha selle sammu ja astuda armastusse.
Nagu Hesekiel astus jõkke, nõnda saame ka meie teha.
Me võime astuda armastusse ning elada, seista ja olla.
Püsida Su armastuses keset seda haavatud maailma.
Keset meie omi katsumusi, keset kõike, mis näib võimatu.
Kõige selle keskel elab armastus.
Aitäh, Isa, et see on täiuslik armastus.
Sinu armastus on täiuslik.
Aitäh, et võime elada sellest lähtudes.
Me võime vajada seda ja januneda selle järele.
Me võime selle vastu võtta.
Aitäh, Issand, et Sa ütled sama, mida Johanneski ütles,
et me tõesti oleme Sulle kallid.
Me tõesti oleme need, keda Jeesus armastab.
Alati.
Aamen.
Tänu kõigile, kes on saatnud meile eestpalvesoove.
On tore palvetada teie eest.
Ja kuigi me ei jõua alati vastata te kirjadele,
siis me ometi palvetame kõigi eest,
kes on meile sõnumeid või e-kirju saatnud.
Ma tean, et Jumal kuuleb meie palveid.
Üks inimene saatis sõnumi, et ta on leinud rahu südamesse,
kui oleme rääkinud Jumala armastusest.
Ta on saanud täiesti uue rahu.
Aamen.
Teine inimene kirjutas, et on saanud jõudu neist saadetest.
Püha Vaim on rääkinud temaga ja lubanud, et kõik saab korda.
Võtame selle sõnumi vastu. Kõik saab korda.
Aitäh selle tagaside eest!
Kui soovid rohkem teada meie töö kohta,
külasta ekraanil nähtavat kodulehte.
Seal on infot meie toreda kooli ja lasteaia kohta
ja sealt saab ka tellida meie kooli infolehte.
Sealt saab tellida ka neid raamatuid,
mis aitavad just selles, et leiad Jumala, kes on armastus.
Neid raamatuid on praegu viis ja kuues on parasjagu valmimisel.
Esimene räägib Jumala armastusest,
teine Pühast Vaimust,
kolmas sellest, kuidas Jumal meid näeb,
neljas usus tugevamaks saamisest
ja viies sellest, kuidas Jumala õnnistus täidab kõik meie vajadused.
Ole õnnistatud ja tea, et Jumal on armastus ka sinu jaoks.
Aamen.
Maailm keeb
ja pidevalt kerkib esile negatiivseid uudiseid.
Sellepärast on tore, et meil on kristlik telekanal,
mis edastab iga päev häid uudiseid.
Evangeelium on head uudised.
Hakka sinagi toetama TV7 tööd!
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Kuid löö kaasa ja tea, et sinu panus on oluline!
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153